

***Кæсуни урок***

***Кълас 3 « Б»***

***Ахургæнæг: Мæрзати М. З.***

**Урокки нисан:**

1. Ахурдзаутæн байамонун рагон хуæруйнæгтæ, сæ нæмттæ, сæ пайда.
2. Нæ рагфиддæлти æгъдæуттæ æма цард зонун кæнун рæзгæ фæсевæдæн.
3. Æнæнездзинадæн зианхæссæг хуæруйнæгтæй хе еуварс кæнун амонун.

**Урокки цуд:**

**1.Бацæттæгæнæн рæстæг. 2.Хæдзарæмæ кутстбал бафæрсун**.

«Хуанхаг хæдзарæ»

-Циуавæр уавæрти цардæнцæ адæм хонхи?

-Тæккæ кадгиндæр ирон хæдзари циуавæр дзаума адтæй?

**3. Нæуæг æрмæгбæл бакосун.**

Сувæллæнттæ, абони нæ урок уодзæй цæмæдесаг, уомæн æма нæ рагфиддæлтти царди гъуддæгтæй нæуæг цидæртæ базондзинан. Нæ ирон уаледарæс æма хуæруйнæгтæ нæ зæрдæбæл æрлæуун кæнæн.

-Ка зæгъдзæнæй, циуавæр уаледарæс дардтонцæ нæ фиддæлтæ? (Слайдтæмæ гæсгæ сувæллæнттæ дзорунцæ на фиддæлти уаледарæси нæмттæ). (Слайд 1-7)

- Сумахмæ ба куд кæсуй : фиддæлти дарæстæ хуæздæр федудтонцæ адӕймагбæл æви нури хъæппæлтæ?

**Физминуткæ**

**4. Нæуæг темæбæл бакосун *(Слайд-9)***

Ахургæнæг дзоруй : Сувæллæнттæ , нæ фиддæлтæ циуавæр уаледарæс дарддонцæ, уой базудтан,фалæ циуавæр хуæруйнæгтæ кодтонца, уой ба уæ базонун нæ фæндуй ? Матда мæмæ лæмбунг байгъосетæ .

**Дзурдуат : нартихуар,хуаллаг,уæрас.** (Слайд-10)

- Аци дзурдтæй мæ фæндуй еу равзарун йæ арæзтмæ æма æ нисанеуæгмæ гæсг . Нартихуар –æй вазуггун дзурд. Æй дууæ уедагемæй арæзт.

- Ка загъдзæнӕй дзурд нарти-й нисанеуæг?

- Нарти адæмæй ке зонетæ ?

- Сæ таурæхътæй ба син ести зонетæ?

- Нур ба рахездзинан нæ урокки темӕмæ æма уин бакæсдзæнæн Тамати Хъазбеги радзурд « Рагон хуæруйнæгтæ» .

**Ахургæнæг кæсуй Тамати Хъазбеги радзурд « Рагон хуæруйнæгтæ».**Касти фæсте ахуыргæнæг æвдесуй слайдтӕ рагон хуæруйнæгти хузти хæццæ.

**Сувæллæнттæ кæсунцæ радзурд**. Касти фæсте дзуапп дæттунц фарститæн:

- Циуавæр хуæруйнæгтæ кæнионцæ раздæр нартихуарæй ?

- Циуавæр хуæруйнæгтæ ма зонетæ?

- Куд уæмæ кæсуй, адæймаги æнæнездзийнадæн рагон хуæруйнæгтæ пайдадæр адтæнцæ æви нури хуæруйнæгтæ?(Слайд 11-14)

Идарддæр фингæбæл æривæрун рагон хуæруйнæгтæ æма сувæллæнттæн радзорун финги æгъдæуттæбæл .

5.**Кæронбæттӕн уроккæн искæнун**.(Слайд-15)

**6.Хæдзарæмæ куст.** Бакæсун текст. Дзуапп раттун фæрститæн. Зонун рагон хуæруйнæгти нæмттæ.(Слайд-16)

